Vier kleuters doodgeryArgieffoto. Santi Steinmann, ŉ woordvoerder van Netcare 911, sê die ongeluk het vandag op die R102-pad in Inanda plaasgevind. “Agt kinders het vir die een of ander rede in die middel van die pad gestaan toe die voertuig hulle getref het,” het Steinmann gesê. “Ongelukkig is vier van die agt kinders op die toneel dood. Hulle was tussen die ouderdomme van drie en vyf jaar. Die ander vier kinders is ernstig beseer en is na ŉ nabygeleë hospitaal geneem vir verdere behandeling,” het Steinmann bygevoeg. Omstandighede rondom die tragedie is nog nie bekend nie. Die polisie ondersoek die voorval.